**Република Србија**

**ОПШТИНСКА УПРАВА**

**ОПШТИНЕ АЛЕКСАНДРОВАЦ**

**Ул. Јаше Петровића, бр. 26**

**37230 Александровац**

**Број: 404-87-29/2020**

**Датум:13.03.2020.године**

**E-maill aдреса: nabavke@aleksandrovac.rs**

**ПИБ:100369374**

**Матични број:07194838**

**Тел: 037 - 3751 145**

 На основу члана 63. став 2. и 3. Закона о јавним набавкама ( “Службени гласник РС” број 124/12, 14/15 и 68/15) Комисија за јавну набавку добара, ЈН 1.1.12.Д/2020- Набавка табли за обележавање улица, која се спроводи у поступку јавне набавке мале вредности добара, даје појашњење на достављен захтев за додатним информацијама или појашњењима за ЈН 1.1.12.Д од 13.03.2020. године,

**Захтев бр 1.- Захтев за додатним информацијама и појашњењима конкурсне документације у вези са припремањем понуде**

1. На страни 25 конкурсне документације наручилац наводи:

''МАТЕРИЈАЛ ТАБЛЕ:

ТАБЛА СЕ ИЗРАЂУЈЕ ОД ЕМАЈЛИРАНОГ ЛИМА ДЕБЉИНЕ 0.8 -1.2 ММ''.

 Захтев наручиоца да се табле израђују само од емајлираног лима представља ограничавање конкуренције и нарушавање начела једнакости понуђача и начела економичности и ефикасности.

Начело економичности и ефикасности прописује да је наручилац је дужан да у поступку јавне набавке прибави добра одговарајућег квалитета имајући у виду сврху, намену и вредност јавне набавке и да је дужан да обезбеди да се поступак јавне набавке спроводи и додела уговора врши у роковима и на начин прописан овим законом, са што мање трошкова везаних за поступак и извршење јавне набавке.

Табла израђена од алуминијума и фолије, је у истом ценовном рангу као и табле која је израђена само од емајлираног лима, али су табле израђене од алуминијума дуготрајније и знатно квалитетније , јер је опште познато да је алуминијум као материјал знатно квалитетнији од лима. Имајућу у виду да је основни постулат спровођења јавних набавки управо постићи ''већу вредност за новац'', молимо наручиоца да измените овај услов и омогућите што већу конкуренцију тако што ћете дозволити да се понуде табле израђене и од алуминијума и фолије, и на овај начин обезбеди спровођење економичне набавке?

Напомињемо да овим захтевом за додатним информацијама и појашњењима конкурсне документације указујемо наручиоцу на недостатке и неправилности у конкурсној документацији.

Молимо наручиоца да сходно члану 20. ЗЈН потврди пријем овог Захтева, на исти начин на који је извршена достава овог поднеска и да одговор на захтев сходно члану 63. ЗЈН у законском предвиђеном року објави на Порталу јавних набавки, као и да продужи рок за подношење понуда како би понуђачи могли да припреме и поднесу прихватљиву понуду.''

**Појашњење:**

Наручилац задржава наведене техничке карактеристике табли за обележавање улица дате у Конкурсној документацији у Обрасцу број 4 на страни 23 од 35 и неће их мењати.

*Образложење*

Наручилац сматра да је прописао техничке захтеве-карактеристике за наведена добра на објективан начин и начин који одговара потребама Наручиоца (потребе Наручиоца су табле од емајлираног лима), а да при томе није нарушио начело економичности и ефикасности као и начело једнакости.

Наручилац ће одговор објавити на Порталу УЈН и званичном сајту општине Александровац.

С поштовањем

 **Комисија за ЈН 1.1.12. Д/2020,**

**1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

 **Синиша Младеновић**

**2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

 **Светлана Ивљанин**

**3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

 **Александар Вучковић**